dadi anak pertama saka Kaisar Xuande lan Permaisuri Sun.[1] Zhu Qizhen dadi kaisar sawise Xuande wafat nalika taun 1435 lan rezime diwenehi jeneng Zhengtong.[1] Nalika jaman semana dhèwèké umure nembe wae 8 taun[1]. Perkara iku ndadèkake kaisar Ming pisanan kang munggah tahta nalika isih bocah.[1] Saka bimbingane para pejabat kang pengalamane wis akèh saka rezim bapake, kestabilan warisan rezim sadurunge bisa dipertahanake.[2] Nanging sawise ibune lan saperangan pejabat tuwa wafat, dhèwèké wiwit gumantung marang kasime, Wang Zhen.[2] Pungkasan iki Wang dipromosikake kanggo dadi pananggung jawab urusan seremonial, posisi kang disalahgunakake déning dhèwèké nalika njabat.[2] Wang melu cawe-cawe ana ing korupsi lan nyingkirake para pejabat jujur kang ndadekake situasi ana ing nagara wiwit kaco, kajayaan kang wis ana ing sadurunge wiwit ilang lan mrosot nalika ana ing pamaréntahan Zhengtong.[2]